gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7583, del 31-07-2015 (2015/6791)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa al circuit de bicicletes per a pràctiques acrobàtiques a l'aire lliure, al terme municipal de Mutxamel, ubicat al polígon 4, parcel·la 81. Expedient número DIC-15/0091.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6791


Data del document
:   10-07-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Mutxamel
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa al circuit de bicicletes per a pràctiques acrobàtiques a l'aire lliure, al terme municipal de Mutxamel, ubicat al polígon 4, parcel·la 81. Expedient número DIC-15/0091. [2015/6791]  
Havent-se admés a tràmit, d'acord amb el que preveu la Llei 5/2014, de la Generalitat, de 25 de juliol, d'Ordenació del Territori, Urbanisme i Paisatge. L'expedient DIC-15/0091, promogut per Marc Killian Patricolo, per al circuit de bicicletes per a pràctiques acrobàtiques a l'aire lliure, ubicat al polígon 4, parcel·la 81, del terme municipal de Mutxamel, per mitjà del present edicte se sotmet a informació pública l'expedient, durant el termini de 20 dies hàbils des de la publicació del present, dins del qual pot ser examinat l'esmentat projecte en el Servici Territorial d'Urbanisme d'Alacant, situat a l'avinguda d'Aguilera, número 1, 5a planta, d'esta capital.  
  
Alacant, 10 de juliol de 2015.- El director general d'Avaluació Urbanística, Territorial i Ambiental del Planejament: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7666, del 26-11-2015 (2015/9140)

Notificació de la sentència dictada en el judici verbal número 1094/2012.
-------------------------------------------------------------------------

### Dades del document

Número de DOGV
:   7666

Data del DOGV
:   26-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9140


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1094/2012.  
 [2015/9140]  
Procediment: judici verbal 1094/2012.  
Demandant: Comunitat de Propietaris del Residencial Lo Marabú.  
Procuradora: Amelia Beltrán Ferrer.  
Demandats: Syed Waqar Shah Ul-Hassan i Kauser Waqar.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada per la procuradora Amelia Beltrán Ferrer, en nom i representació de Comunitat de Propietaris Residencial Lo Marabú, contra Kauser Waqar, i condemne els demandats al pagament de la forma conjunta i solidària de la quantitat de 1.163,45 euros, més les quotes produïdes després de la interposició de la demanda, amb expressa condemna a costes de la part demandada.  
  
Expediu un testimoniatge d'aquesta resolució perquè conste en les actuacions i porteu-ne l'original al llibre de sentències d'aquest jutjat.  
Notifiqueu-la a les parts i feu-los saber que aquesta sentència no és ferma i que, en contra, s'hi pot interposar un recurs d'apel·lació davant d'aquest jutjat en el termini de 20 dies des de la notificació d'aquesta sentència.  
Aquesta és la meua resolució, que ordene, mane i firme, Capilla Hermosilla Donaire, jutgessa del Jutjat de Primera Instància número 3 de Torrevieja.  
Publicació. La sentència anterior va ser llegida i publicada el dia de la seua data. En done fe».  
  
Atés que es desconeix el domicili o la residència actuals de Syed Waqar Shah Ul-Hassan i Kauser Waqar, com a demandats, per la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat per a portar a efecte la diligència de notificació.  
  
  
Torrevieja, 24 de juny de 2013.- La secretària judicial: Ana M.ª Lacalle Espallardó.
Diari Oficial de la Generalitat Valenciana


Sumari del DOGV 7577, del 23-07-2015 (2015/6717)

RESOLUCIÓ de 8 de juliol de 2015, del conseller d'Educació, Investigació, Cultura i Esport, per la qual nomena Enric Carbonell Valls com a personal eventual.
-------------------------------------------------------------------------------------------------------------------------------------------------------------

### Dades del document

Número de DOGV
:   7577

Data del DOGV
:   23-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6717


Data del document
:   08-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 8 de juliol de 2015, del conseller d'Educació, Investigació, Cultura i Esport, per la qual nomena Enric Carbonell Valls com a personal eventual.  
 [2015/6717]  
De conformitat amb el que establix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell (DOCV 2639, 04.12.1995), resolc:  
  
Únic  
Nomenar Enric Carbonell Valls, amb DNI 69253186H, assessor d'assumptes parlamentaris, número de lloc 25983, amb unes retribucions corresponents a assessor d'assumptes parlamentaris, amb efectes de 8 de juliol de 2015.  
  
València, 8 de juliol de 2015. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7525, del 14-05-2015 (2015/4251)

RESOLUCIÓ de 5 de maig de 2015, de la Universitat de València, per la qual s'ordena la publicació de la relació de llocs de treball del personal docent i investigador.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7525

Data del DOGV
:   14-05-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/4251


Data del document
:   05-05-2015

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 5 de maig de 2015, de la Universitat de València, per la qual s'ordena la publicació de la relació de llocs de treball del personal docent i investigador. [2015/4251]  
Aprovada la relació de llocs de treball del personal docent i investigador d'aquesta Universitat, de conformitat amb les previsions contingudes en la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, i la Llei 2/2003, de 28 de gener, de Consells Socials de les Universitats Públiques Valencianes, per acord de Consell de Govern de 28 d'abril de 2015 i, a fi de complir el que disposa l'article 74 de la Llei 7/2007, de 12 d'abril, de l'Estatut Bàsic de l'Empleat Públic.  
  
Aquest Rectorat, fent ús de les competències atorgades per l'article 94 dels Estatuts d'aquesta Universitat, aprovats per Decret 128/2004, de 30 de juliol, modificats per Decret 45/2013, de 28 de març, del Consell de la Generalitat, ha resolt ordenar la publicació en el Diari Oficial de la Comunitat Valenciana la relació de llocs de treball del personal docent i investigador de la Universitat de València inclosa en l'annex de la present resolució.  
Contra la present resolució, que posa fi a la via administrativa, i contra els acords que es fan públics podrà interposar-se recurs conten­ciós-administratiu, en el termini de dos mesos des de l'endemà de la seua publicació, davant de la Sala Contenciosa-Administrativa del Tribunal Superior de Justícia de la Comunitat Valenciana (articles 10.1.b i 46 de la Llei 29/1998 de 13 de juliol, reguladora de la jurisdicció contenciosa-administrativa, en relació amb l'article 2.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
  
  
València, 5 de maig de 2015.- El rector: Jesús Esteban Morcillo Sánchez.
Diari Oficial de la Generalitat Valenciana


Sumari del DOGV 7589, del 10-08-2015 (2015/6984)

Informació pública de la suspensió de l'atorgament de llicències d'obra i activitat en l'àmbit afectat en la tramitació de la modificació puntual número 24 del pla general d'ordenació urbana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6984


Data del document
:   03-08-2015

Organisme emissor
:   Ajuntament de Manises

Tipus de document
:   Anunci

Descriptors 

:   * Manises
    * pla d'urbanisme
    * administració local

Informació pública de la suspensió de l'atorgament de llicències d'obra i activitat en l'àmbit afectat en la tramitació de la modificació puntual número 24 del pla general d'ordenació urbana. [2015/6984]  
Mitjançant l'Acord del Ple de data 30 de juliol de 2015, s'ha acordat el següent:  
Suspendre l'atorgament de llicències d'obra i d'activitat, durant el termini d'un any, amb ocasió de la formulació de la modificació puntual número 24 del Pla General d'Ordenació Urbana de Manises que afectarà els àmbits i usos previstos que es detallen a continuació:  
  
- Edificis i usos fora d'ordenació o no conformes amb el planejament segons es disposa en l'article 192 de la Llei d'Ordenació del Territori, Urbanisme i Paisatge.  
Àmbit de suspensió: tot el terme municipal.  
- Implantació d'estacions expenedores de carburants.  
Àmbit de suspensió: zones d'ús dominant residencial i polígons industrials.  
- Centres de reunió i activitats esportives.  
Àmbit de suspensió: polígon industrial de l'aeroport.  
- Activitats relacionades amb animals de companyia i domèstics.  
Àmbit de suspensió: tot el terme municipal.  
- Tractament de residus sòlids.  
Àmbit de suspensió: polígons industrials.  
  
Manises, 3 d'agost de 2015.- L'alcaldessa en funcions, p. s. (D 2015/2537, 28.07.2015): Pilar Molina Alarcón.
Diari Oficial de la Generalitat Valenciana


Sumari del DOGV 7589, del 10-08-2015 (2015/7014)

Informació pública de la modificació dels estatuts de l'organització denominada Societat Valenciana de Medicina Familiar i Comunitària.
---------------------------------------------------------------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/7014


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la modificació dels estatuts de l'organització denominada Societat Valenciana de Medicina Familiar i Comunitària. [2015/7014]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la normativa, es fa públic que han sigut depositats en esta oficina, adscrita a la Direcció General de Treball i Benestar Social, de la Conselleria d'Economia Sostenible, Sectors Productius, Comerç i Treball, el nou text refós dels estatuts de l'organització denominada Societat Valenciana de Medicina Familiar i Comunitària, segons el que s'ha acordat en l'Assemblea General Extraordinària celebrada el 5 de maig de 2015.  
  
La certificació de l'acord consta firmada per la secretària, Ana Sanmartín Almenar, amb el vistiplau del president, Álvaro Bonet Pla.  
  
  
València, 25 de juny de 2015.- L'encarregada de l'Oficina de Depòsit d'Estatuts d'Organitzacions Professionals: M. Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7534, del 27-05-2015 (2015/4763)

Notificació per compareixença de la Resolució de 20 d'abril de 2015, per la qual s'anul·la el saldo de l'ajuda corresponent a l'anual·litat 2015 (expedient 7488-OMT-XMZ-84213).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4763


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença de la Resolució de 20 d'abril de 2015, per la qual s'anul·la el saldo de l'ajuda corresponent a l'anual·litat 2015 (expedient 4566-HVI-ODJ-17849). [2015/4763]  
D'acord amb el que disposen els articles 59.5 i 61 de la la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant este anunci es notifica a l'interessat un extracte de la resolució dictada per la directora general d'Empreses Agroalimentàries i Pesca.   
  
Perquè l'interessat puga tindre coneixement íntegre de l'acte i en quede constància podrà comparéixer en el termini de 15 dies des de la publicació d'este anunci en el Diari Oficial de la Comunitat Valenciana en l'esmentada direcció general, sítia en la Conselleria de Presidència i Agricultura, Pesca, Alimentació i Aigua, carrer de Castán Tobeñas, 77, ciutat administrativa 9 d'Octubre, edifici B.4, segona planta, de dilluns a divendres (en horari preferentment de 08.00 a 15.00 h). Transcorregut este termini sense que s'haja efectuat la compareixença, la notificació s'entendrà produïda a tots els efectes des de l'endemà.   
  
Expedient: 8798-MEZ-HAI-80844. Interessat: Matadero de la Plana, SA. Últim domicili conegut: carretera de Borriana-Vila-real, km 2, 12084 Borriana. Resolució de 20 d'abril de 2015, per la qual s'anula el saldo de l'ajuda corresponent a l'anualitat 2015 concedida a Matadero de la Plana, SA, en l'esmentat expedient, per no justificar les inversions corresponents a l'anualitat esmentada, segons la base setze de l'Orde 18/2010, de 19 de maig.  
  
València, 6 de maig de 2015.- El subdirector general d'Empreses Agroalimentàries: Juan José Nicasio Marco.
Diari Oficial de la Generalitat Valenciana


Sumari del DOGV 7517, del 04-05-2015 (2015/3934)

ACORD de 30 d'abril de 2015, del Consell, pel qual s'autoritza l'aprovació d'un expedient d'enriquiment injust a favor de l'empresa Europa Travel, SA.
------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3934


Data del document
:   30-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Acord

Descriptors 

:   * Conselleria d'Economia, Indústria, Turisme i Ocupació

ACORD de 30 d'abril de 2015, del Consell, pel qual s'autoritza l'aprovació d'un expedient d'enriquiment injust a favor de l'empresa Europa Travel, SA. [2015/3934]  
El Consell, en la reunió del dia 30 d'abril de 2015, va adoptar l'acord següent:  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Economia, Indústria, Turisme i Ocupació resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació d'este expedient està justificada per la necessitat d'atendre el compliment de les obligacions econòmiques de la Generalitat, atés que ha rebut satisfactòriament els servicis prestats per Europa Travel, SA.   
Per això, i en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, i en l'exercici de les competències atribuïdes per l'article 28 de la Llei 5/1983, de 30 de desembre, de la Generalitat, del Consell, a proposta del conseller d'Economia, Indústria, Turisme i Ocupació, el Consell  
  
  
ACORDA  
  
Primer  
Autoritzar l'aprovació, pel conseller d'Economia, Indústria, Turisme i Ocupació, d'un expedient d'enriquiment injust, per haver realitzat les prestacions de conformitat, en favor de l'empresa Europa Travel, SA, per un import de dos mil dos-cents trenta-cinc euros amb cinc cèntims (2.235,05 euros), IVA inclòs.  
  
Segon  
Autoritzar la imputació al pressupost corrent de les obligacions econòmiques contretes durant 2012 amb l'esmentada empresa i per l'import indicat.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que disposa l'article 39.5 de la Llei 1/2015, de 6 de febrer, de la Generalitat.  
  
  
València, 30 d'abril de 2015  
  
El conseller secretari,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7604, del 31-08-2015 (2015/7209)

RESOLUCIÓ de 16 de juliol de 2015, de la Universitat de València, per la qual es publica el pla d'estudis de Màster Universitari en Història i Identitats en el Mediterrani Occidental (segles XV-XIX) (màster conjunt de les universitats d'Alacant, Barcelona, Jaume I i València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7604

Data del DOGV
:   31-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7209


Data del document
:   16-07-2015

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 16 de juliol de 2015, de la Universitat de València, per la qual es publica el pla d'estudis de Màster Universitari en Història i Identitats en el Mediterrani Occidental (segles XV-XIX) (màster conjunt de les universitats d'Alacant, Barcelona, Jaume I i València). [2015/7209]  
Obtinguda la verificació del pla d'estudis pel Consell d'Universitats, amb l'informe previ positiu de l'Agència Nacional d'Avaluació de la Qualitat i Acreditació, i acordat el caràcter oficial del títol pel Consell de Ministres de 12 de juny de 2015 (publicat en el BOE de 15.07.2015), aquest Rectorat, de conformitat amb el que es disposa en l'article 35.4 de la Llei Orgànica 6/2001, de 21 de desembre, d'Universitats, en la redacció que en fa la Llei Orgànica 4/2007, de 12 d'abril, ha resolt:  
  
Publicar el pla d'estudis conduent a l'obtenció del títol oficial del Màster Universitari en Història i Identitats en el Mediterrani Occidental (segles XV-XIX) per la Universitat d'Alacant, la Universitat de Barcelona, la Universitat Jaume I de Castelló i la Universitat de València (Estudi General), que s'estructura d'acord amb el que figura en l'annex a aquesta resolució.  
  
València, 16 de juliol de 2015.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7478, del 04-03-2015 (2015/1856)

Notificació de la resolució de l'expedient sancionador TTES/040414/337 i altres (DR 06/2015).
---------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1856


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució de l'expedient sancionador TTES/040414/337 i altres (DR 06/2015). [2015/1856]  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), la nova redacció del qual va ser aprovada per la Llei 4/1999, de 13 de gener, de modificació de la Llei 30/1992 (BOE 12, 14.01.1999), es fa pública la notificació de la resolució dels expedients sancionadors que s'indiquen (DR 06/2015), instruïts pel Servici Territorial de Transports a les persones o entitats denunciades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
Els expedients corresponents consten al Servici Territorial de Transports, i els interessats poden interposar un recurs d'alçada davant del secretari autonòmic d'Infraestructures i Transport, dins del termini d'un mes comptat des de l'endemà de la publicació d'este edicte en el Diari Oficial de la Comunitat Valenciana.  
Transcorregut el termini indicat sense que s'haja fet ús del dret d'interposar un recurs, les resolucions es consideraran fermes.  
  
València, 19 de febrer de 2015. La cap del Servici Territorial de Transports: Elena Herrero García.